Държавен вестник, бр. 83, 2017 г., стр. 29

БРОЙ  83	
Д Ъ Р Ж А В Е Н  В Е С Т Н И К 	
СТР.  29  
КЛАС V. ПСИХИЧНИ И ПОВЕДЕНЧЕСКИ 
РАЗСТРОЙСТВА (F00-F99)
Органични психотични състояния
Това са състояния с нарушение на ориентация­
та, паметта, способността за схващане, научаване 
и съждение. Към тези белези могат да се добавят 
повърхностност и несдържаност на афектите, 
по-продължителни нарушения на настроението, 
снижение на етичните изисквания, изостряне на 
характеровите особености и намалена годност 
за вземане на самостоятелни решения.
При вземане на окончателно решение по 
годността на служителя за работа в МВР за­
дължително се изисква здравно-производствена 
характеристика (ЗПХ), в която при възможност 
да са посочени евентуалните причини за поява 
на заболяването, условията на труд и бит, по­
ведението на служителя в колектива, трудова и 
обществена дейност. ЗПХ се изготвя от прекия 
ръководител, лекаря и психолога на поделението 
и се утвърждава от директора на службата.
Сенилни и пресенилни органични психотични 
състояния (деменции)
Деменцията е синдром, дължащ се на бо­
лест на мозъка, обикновено от хронично или 
прогресиращо естество, при който се увреждат 
множество висши корови функции, включващи 
памет, мислене, ориентация, разбиране, смята­
не, възможност за заучаване, език и съждение. 
Съзнанието не е помрачено. Когнитивните ув­
реди обикновено се придружават, а понякога се 
предшестват от отслабване на контрола върху 
емоциите и деградация на социалното поведение 
или мотивацията. Този синдром се среща при 
болестта на Alzheimer, мозъчно-съдова болест и 
при други заболявания, засягащи първично или 
вторично мозъка.
Алкохолни психози (тук се включва алко­
холният делир)
Делирът е етиологично неспецифичен орга­
ничен мозъчен синдром, който се характеризира 
с едновременно нарушение на съзнанието и 
вниманието, възприятието, мисленето, паметта, 
психомоторното поведение, емоциите и цикъла 
бодърстване – сън. Може да се появи във всеки 
възрастов период, но най-често след 60-годишна 
възраст. Делириозното състояние е преходно и с 
флуктуираща интензивност и в повечето случаи 
пациентите се възстановяват в рамките на 4 
седмици или по-рано.
Други органични психотични състояния 
(хронични)
Отнася се за тези, при които деменцията не 
може да бъде класифицирана като пресенилна 
или атеросклеротична, не е свързана с друго обу­
славящо разтройство: деменция при епилепсия, 
множествена склероза, мозъчна липоидоза, обща 
парализа или психично разстройство, полиарте­
риитис нодоза, хепатолентикуларна дегенерация, 
хорея на Huntington и други неуточнени.
При всички тези случаи кандидати и служите­
ли се преценяват като негодни за работа в МВР.
Други психози
Тук са групирани психози, при които възникват 
дълбоки разстройства на личността, специфични 
мисловни и възприятни нарушения, абнормни 
афекти, несъответни на споделената реалност. 
Съзнанието остава ясно, а интелектуалните 
възможности се запазват.
Диагностиката на тези състояния винаги се 
извършва в условията на психиатричния ста­
ционар.
В случаите, когато пациентът се е лекувал 
в лечебно заведение извън системата на МВР, 
след изписването му оттам той следва да бъде 
насочен към отделение по психиатрия при МИ 
на МВР (с цялата налична документация), къде­
то се преценява състоянието му и се извършва 
експертна оценка.
Шизофренни психози
При този тип психози се вземат предвид 
клиничната форма, протичането и изходът на 
заболяването. При установено шизофренно раз­
стройство (в рамките на една година) служителите 
се решават негодни за работа в МВР въпреки 
възможността за добро възстановяване в основ­
ните жизнени сфери, доколкото вероятността 
за релапс в условията на работа в системата на 
МВР е повишена.
Латентна шизофрения
Особено актуални са състоянията, обозна­
чени като шизотипно разстройство (латентна 
шизофрения). Тук се включват състояния тип 
„borderline“ и „псевдопсихопатна шизофрения“. 
Това е форма на заболяването, която се характе­
ризира с преобладаване на девиантно поведение, 
напомнящо това при личностовото разстройство, 
но демонстриращо доста по-драстични промени.
Прогностично тази форма също е неблаго­
приятна. След установяване на заболяването в 
рамките на една година служителите се решават 
негодни за работа в МВР.
Шизоафективна психоза
Този вид психоза традиционно се приема като 
протичаща с много добра степен на ремисия, без 
настъпване на устойчив дефект на личността, но 
тъй като състоянието е склонно да рецидивира 
след отзвучаването, годността при служителите 
се обсъжда в индивидуален план.
Кандидатите са негодни за работа в МВР.
Афективни психози (манио-депресивна пси­
хоза, ПМД)
Основна характеристика на този тип психози 
е тенденцията към фазово протичане със значи­
телно разстройство на афектите и настроението 
(най-често съчетание на депресия с тревожна 
напрегнатост или приповдигнатост и възбуда), 
придружени от налудни промени в мисленето 
и отношението към себе си, разстройство в 
поведението и възприятно-представната сфера. 
Налице са халюцинации и тенденция към суицид, 
състояния от хипомания до неудържима възбу­
да с нападателност. Това прави тези състояния 
неприемливи при работа в системата на МВР.
Параноидни състояния
Остра или хронична психоза, която не може 
да се квалифицира като шизофрения или афек­
тивна психоза, при която налудностите, особено 
по отношение на преследване или въздействие 
по необичаен начин, са основните симптоми.